《得家报云岭外焦旱殊甚深有渔樵之忧赋此》
明代·黎民表

近得家园信，羁人易怆情。四郊多垒战，三月废农耕。

婚嫁谋多拙，渔樵计未成。谁怜炊桂者，犹自滞秦京。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。